Les papereres de Paterna lluiran els dibuixos guanyadors de ‘Paterna Neta’
25/04/2018

# Les papereres de Paterna lluiran els dibuixos guanyadors de ‘Paterna Neta’

[![Premios Parterna Neta](/images/noticias/2018/04/premios-paterna-neta.jpg)](/images/noticias/2018/04/premios-paterna-neta.jpg)

25.04.2018

Les creacions artístiques han sigut realitzades per xiquets i xiquetes de la localitat que ara seran ‘ajudants oficials’ d'aquesta campanya de conscienciació ciutadana sobre la neteja del municipi

L'Alcalde de Paterna, Juan Antonio Sagredo i la regidora d'Infraestructures, Núria Campos, han donat a conèixer els noms dels guanyadors i guanyadores del concurs de dibuix 'Paterna Neta’ que va ser convocat en la Carpa Jove Nadal el passat mes de gener i al que es van presentar més de 100 persones.

Les creacions artístiques guanyadores, a partir d'aquesta setmana, podran veure's ja en diferents papereres de tots els barris de Paterna, en una campanya de conscienciació que està present també en nombroses tanques de la localitat.

Tant la regidora d'Infraestructures com l'Alcalde han demanat als més xicotets que els ajuden “per a aconseguir que entre tots i totes tinguem una Paterna més neta”.

L'Alcalde ha assenyalat que “els nostres xicotets, dels 9 barris de Paterna, ens han donat una lliçó de responsabilitat. Per açò els hem nomenat ‘ajudants oficials’ per a aconseguir cuidar i mantenir net el nostre municipi”.

Per la seua banda, Núria Campos, els ha donat a tots les gràcies “en majúscules, tant als xiquets i xiquetes com a les seues famílies, perquè són ells els qui ara van a portar el missatge del necessari que és cuidar de la nostra gran casa, del nostre poble: Paterna”.